Avis juridique important

|

52000PC0676

Ehdotus: neuvoston asetus Jugoslavian liittotasavaltaan liittyvien varojen jäädyttämisestä ja sijoitusten kieltämisestä sekä asetusten (EY) N:o 1295/98 ja (EY) N:o 1607/98 kumoamisesta annetun neuvoston asetuksen (EY) N:o 1294/1999 muuttamisesta toisen kerran ja Jugoslavian liittotasavaltaa koskevien tiettyjen taloussuhteiden vähentämisestä annetun neuvoston asetuksen (EY) N:o 926/1998 artiklan 2 kohdan kumoamisesta  /* KOM/2000/0676 lopull. */

Ehdotus: NEUVOSTON ASETUS Jugoslavian liittotasavaltaan liittyvien varojen jäädyttämisestä ja sijoitusten kieltämisestä sekä asetusten (EY) N:o 1295/98 ja (EY) N:o 1607/98 kumoamisesta annetun neuvoston asetuksen (EY) N:o 1294/1999 muuttamisesta toisen kerran ja Jugoslavian liittotasavaltaa koskevien tiettyjen taloussuhteiden vähentämisestä annetun neuvoston asetuksen (EY) N:o 926/1998 2 artiklan kumoamisesta(komission esittämä)PERUSTELUT(1) Neuvoston asetuksilla (EY) N:o 926/1998 ja N:o 1294/1999 hyväksyttiin Jugoslavian liittotasavaltaa koskevat taloudelliset rajoitukset, joiden kohteena olivat Jugoslavian liittotasavallan ja Serbian tasavallan hallitukset.(2) Ottaen huomioon, että Vojislav Kostunica on asetettu Jugoslavian liittotasavallan presidentin virkaan, neuvosto on päättänyt muun muassa, että kyseisiä taloudellisia rajoituksia on tarkistettava siten, että säilytetään ainoastaan Slobodan Milosevicia ja häntä lähellä olevia luonnollisia ja oikeushenkilöitä koskevat rajoitukset.(3) Komissio ehdottaa sen vuoksi voimassa olevien säännösten muuttamista niin, että ne kohdistetaan ainoastaan edellä mainittuihin henkilöihin. Tarkoituksena on estää Yhdistyneiden Kansakuntien turvallisuusneuvoston päätöslauselmien rikkominen ja äärimmäisyyksiin menevä edesvastuuton toiminta, kuten kansalaisten sortaminen, minkä vuoksi neuvosto otti käyttöön Jugoslavian vastaiset taloudelliset rajoitukset Slobodan Milosevicin ollessa maan presidenttinä.Ehdotus:NEUVOSTON ASETUSJugoslavian liittotasavaltaan liittyvien varojen jäädyttämisestä ja sijoitusten kieltämisestä sekä asetusten (EY) N:o 1295/98 ja (EY) N:o 1607/98 kumoamisesta annetun neuvoston asetuksen (EY) N:o 1294/1999 muuttamisesta toisen kerran ja Jugoslavian liittotasavaltaa koskevien tiettyjen taloussuhteiden vähentämisestä annetun neuvoston asetuksen (EY) N:o 926/1998 2 artiklan kumoamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 60 ja 301 artiklan,ottaa huomioon tuesta demokraattiselle Jugoslavian tasavallalle ja tiettyjen rajoittavien toimenpiteiden välittömästä päättämisestä 9 päivänä lokakuuta 2000 annetun yhteisen kannan 2000/.../YUTP [1],[1]  EYVL Lottaa huomioon komission ehdotuksen [2],[2]  EYVL Csekä katsoo seuraavaa:(1) Viestissään Serbian kansalle 18 päivänä syyskuuta 2000 neuvosto vahvisti, että demokraattiset muutokset johtavat perusteellisiin muutoksiin Jugoslavian liittotasavaltaa koskevassa Euroopan unionin politiikassa erityisesti pakotteiden osalta.(2) Vojislav Kostunica valittiin uudeksi Jugoslavian liittotasavallan presidentiksi 24.  syyskuuta 2000 pidetyillä demokraattisilla vaaleilla ja hänet on asetettu virkaansa.(3) Sen vuoksi on aiheellista muuttaa neuvoston asetukseen (EY) N:o 1294/1999 [3], sellaisena kuin se on muutettuna asetuksella (EY) N:o 723/2000 [4], ja neuvoston asetukseen (EY) N:o 926/1998 [5] sisältyviä taloudellisia rajoituksia, mutta säilyttää ainoastaan Slobodan Milosevicia ja häntä lähellä olevia luonnollisia ja oikeushenkilöitä koskevat rajoitukset.[3]  EYVL L 153, 19.6.1999, s. 63.[4]  EYVL L 86, 7.4.2000, s. 1.[5]  EYVL L 130, 1.5.1998, s. 1.(4) Kyseisten rajoitusten ylläpitäminen on perusteltua, jotta estetään edellä mainittujen henkilöiden Yhdistyneiden Kansakuntien turvallisuusneuvoston asiaa koskevien päätöslauselmien rikkominen ja heidän äärimmäisyyksiin menevä edesvastuuton toimintansa, kuten kansalaisten sortaminen, joka loukkaa vakavalla tavalla ihmisoikeuksia ja kansainvälistä humanitaarista oikeutta ja on Jugoslavian liittotasavallan kansalaisten vahingoksi,ON ANTANUT TÄMÄN ASETUKSEN:1 artiklaMuutetaan asetus (EY) N:o 1294/1999, sellaisena kuin se on muutettuna asetuksella (EY) N:o 723/2000, seuraavasti:1. Korvataan 1, 2, 3 ja 4 artikla seuraavasti:"1 artiklaTässä asetuksessa tarkoitetaan:1. "varoilla" rahoitusomaisuutta ja kaikenlaisia taloudellisia etuja, mukaan lukien seuraavat mutta niihin rajoittumatta: käteisvarat, shekit, rahasaatavat, vekselit, maksumääräykset ja muut maksuvälineet; talletukset rahoituslaitoksissa tai muissa yhteisöissä, tileillä olevat rahavarat, velat ja velkasitoumukset; julkisesti ja yksityisesti myytävät arvopaperit ja joukkovelkakirjat, mukaan lukien osakkeet ja osuudet, arvopaperitodistukset, velkakirjat, omat vekselit, optiotodistukset, velkasitoumukset, joihin liittyy vakuus, ja johdannaissopimukset; korot, osingot tai muu omaisuudesta saatava tai kertyvä tulo tai arvo; luotto, kuittausoikeus, takaukset, suoritustakaukset tai muut rahoitussitoumukset; remburssit, konossementit, kauppakirjat; varoihin tai rahoituslähteisiin liittyvää osuutta osoittavat asiakirjat ja mitkä tahansa muut vientirahoitusvälineet;2. "varojen jäädyttämisellä" toimia, joilla estetään kaikki sellainen varojen siirtäminen, kuljettaminen, muuntaminen, käyttö tai myyminen, joka muuttaisi niiden määrää, paljoutta, sijaintia, omistusta, hallintaa, luonnetta tai käyttötarkoitusta, taikka muut sellaiset muutokset, jotka mahdollistaisivat varojen käytön, mukaan lukien omaisuudenhoito.2 artiklaLukuun ottamatta 5 ja 6 artiklan säännöksissä tarkoitettuja poikkeuksia:1. Jäädytetään kaikki Jugoslavian liittotasavallan alueen ulkopuolella olevat liitteessä I luetelluille luonnollisille henkilöille ja liitteessä II luetelluille yhtiöille, yrityksille, laitoksille ja yhteisöille kuuluvat varat.2. Varoja ei saa antaa suoraan tai välillisesti kenenkään kyseisissä liitteissä luetellun henkilön käyttöön tai hyväksi.3. Kielletään uuden osallistumisosuuden hankkiminen tai nykyisen osallistumisosuuden lisääminen sekä omistus- tai valvontaosuuden hankkiminen tai lisääminen sellaisen kiinteän omaisuuden tai sellaisten yhtiöiden, yritysten, laitosten tai yhteisöjen osalta, jotka kuuluvat kokonaan tai osittain jollekulle liitteessä I luetelluista luonnollisista henkilöistä taikka jollekin liitteessä II luetelluista yhtiöistä, yrityksistä, laitoksista tai yhteisöistä."2. Numeroidaan 5 artikla 3 artiklaksi.3. Korvataan 6 artikla seuraavasti:"4 artikla1. Rajoittamatta kertomusten antamista, luottamuksellisuutta ja salassapitovelvollisuutta koskevien yhteisön sääntöjen ja Euroopan yhteisön perustamissopimuksen 284 artiklan määräysten soveltamista, pankkien, muiden rahoituslaitosten, vakuutusyhtiöiden sekä muiden laitosten ja henkilöiden on:(a) toimitettava välittömästi kaikki tämän asetuksen noudattamista helpottavat tiedot, kuten tiedot 2 artiklan mukaisesti jäädytetyistä tileistä ja niille olevien varojen määrästä sekä 5 ja 6 artiklan mukaisesti suoritetuista liiketoimista:-niiden liitteessä III lueteltujen jäsenvaltioiden viranomaisille, joissa niillä on koti- tai toimipaikka, ja-komissiolle suoraan tai edellä mainittujen viranomaisten kautta,(b) toimittava yhteistyössä liitteessä III lueteltujen toimivaltaisten viranomaisten kanssa näiden tietojen mahdollisessa tarkastamisessa.2. Kaikkia tämän artiklan mukaisesti toimitettuja tai vastaanotettuja tietoja saadaan käyttää ainoastaan niihin tarkoituksiin, joita varten ne on toimitettu tai vastaanotettu.3. Komission suoraan vastaanottamat tiedot annetaan asianomaisten jäsenvaltioiden toimivaltaisten viranomaisten saataville."4. Poistetaan 7 artikla.5. Korvataan 8 ja 9 artikla seuraavasti:"5 artikla1. Komissio valtuutetaan 6 artiklan säännösten mukaisesti:(a) muuttamaan liitteitä I ja II;(b) myöntämään yksittäisiä tai yleisiä lupia:(i) varojen vapauttamiseksi;(ii) varojen antamiseksi jonkun liitteessä I luetellun luonnollisen henkilön taikka jonkin liitteessä II luetellun yhtiön, yrityksen, laitoksen tai yhteisön käyttöön tai hyväksi; tai(iii) osallistumisosuuden hankkimiseksi tai lisäämiseksi taikka omistus- tai valvontaosuuden hankkimiseksi tai lisäämiseksi sellaisen kiinteän omaisuuden osalta taikka sellaisessa yhtiössä, yrityksessä, laitoksessa tai yhteisössä, jonka omistaa liitteessä I lueteltu luonnollinen henkilö taikka liitteessä II lueteltu yhtiö, yritys, laitos tai yhteisö,jos liitteiden muuttamatta jättäminen tai luvan myöntämättä jättäminen vahingoittaisi yhteisön etuja.2. Oikeushenkilön tai luonnollisen henkilön on esitettävä 1 kohdan b alakohdassa tarkoitettua lupaa tai liitteen I tai II muuttamista koskeva pyyntö liitteessä III lueteltujen jäsenvaltioiden toimivaltaisten viranomaisten välityksellä.Jäsenvaltioiden toimivaltaiset viranomaiset tarkastavat pyynnön esittävien henkilöiden toimittamat tiedot mahdollisimman perusteellisesti.3. Komissio valtuutetaan tämän asetuksen täytäntöönpanemiseksi muuttamaan liitettä III jäsenvaltioiden toimittamien tietojen perusteella.6 artikla1. Tämän asetuksen 5 artiklan 1-3 kohdan täytäntöönpanossa komissiota avustaa asetuksen (EY) N:o 2271/96 [6] mukaisesti perustettu komitea.[6]  EYVL L 309, 29.11.1996, s. 1.2. Tähän kohtaan viitattaessa sovelletaan päätöksen 1999/468/EY 4 ja 7 artiklaa.Päätöksen 1999/468/EY 4 artiklan 3 kohdassa säädetyksi määräajaksi vahvistetaan 10 arkipäivää.3. Komitea päättää työjärjestyksestään."6. Numeroidaan 10 artikla 7 artiklaksi, 11 artikla 8 artiklaksi, 12 artikla 9 artiklaksi, 13 artikla 10 artiklaksi ja 14 artikla 11 artiklaksi.2 artiklaKumotaan neuvoston asetuksen (EY) N:o 926/98 2 artikla.3 artiklaTämä asetus tulee voimaan päivänä, jona se julkaistaan Euroopan yhteisöjen virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtajaLIITE ILuettelo henkilöistä, joiden varat jäädytetään ja joiden käyttöön ei anneta varoja.Milosevic Slobodan  //  Jugoslavian liittotasavallan entinen presidenttiGajic-Milosevic Milica   //  MiniäMarkovic Mirjana  //  VaimoMilosevic Borislav  //  VeliMilosevic Marija  //  TytärMilosevic Marko  //  PoikaLIITE IIYhtiöiden, yritysten, laitosten ja yhteisöjen luetteloLIITE IIIToimivaltaisten viranomaisten luettelo


Avis juridique important

|

52000PC0898

Ehdotus neuvoston asetukseksi Eurooppalaisten  poliittisten puolueiden säännöistä ja rahoituksesta  /* KOM/2000/0898 lopull. - CNS 2001/0011 */

Virallinen lehti nro 154 E , 29/05/2001 s. 0283 - 0284

Ehdotus NEUVOSTON ASETUKSEKSI Eurooppalaisten  poliittisten puolueiden säännöistä ja rahoituksesta(komission esittämä)PERUSTELUTEY:n perustamissopimuksen 191 artiklassa todetaan:"Euroopan tason poliittiset puolueet ovat tärkeä yhdentymistä edistävä tekijä unionissa. Ne myötävaikuttavat eurooppalaisen tietoisuuden muodostumiseen ja unionin kansalaisten poliittisen tahdon ilmaisemiseen."Täten perustamissopimuksessa osoitetaan poliittisille puolueille tehtäviä, jotka edistävät huomattavasti Euroopan rakentamista sekä - myötävaikuttamalla kansalaisten poliittisen tahdon ilmaisemiseen - toimielinjärjestelmän demokraattista toimintaa. Näiden tehtävien hoitamisesta aiheutuu toiminta- ja henkilöstökustannuksia.Artiklassa ei kuitenkaan anneta määräyksiä sen soveltamisesta. Näin ollen komissio ehdotti 13 päivänä kesäkuuta 2000 eräässä HVK:n valmisteluasiakirjassa, että perustamissopimuksen 191 artiklaan lisättäisiin kyseisen artiklan soveltamista koskeva määräys, joka mahdollistaisi artiklan täytäntöönpanon. Nizzassa hyväksytyissä perustamissopimuksen muutoksissa korostetaan lisäksi aiempaa enemmän Euroopan tason poliittisten puolueiden roolia ja merkitystä unionin yhdentymistä edistävänä tekijänä. Niissä korostetaan myös, että yhteisön talousarviosta myönnettyä rahoitusta ei voida käyttää suoraan tai välillisesti kansallisten puolueiden rahoittamiseen.Euroopan parlamentin poliittiset ryhmät myöntävät puolueille avustuksia ja henkilöstöä talousarviostaan ja siten Euroopan parlamentin talousarviosta. Tilintarkastustuomioistuin pitää tätä menettelyä sääntöjen vastaisena, koska sillä ei ole nimenomaista oikeusperustaa (tilintarkastustuomioistuimen erityiskertomus nro 13/2000 , EYVL C 181, 28.6.2000). Lisäksi uusien jäsenvaltioiden liittyminen unioniin lähestyy ja eurooppalaisilla puolueilla on tärkeä rooli ehdokasmaiden kansalaisten valmistamisessa Euroopan parlamentin vaaleihin ja heidän osallistumiseensa unionin poliittiseen elämään.Koska 191 artiklassa ei säädetä soveltamisesta, on 191 artiklaan liitettävä muu oikeusperusta, jonka perusteella näitä menoja voidaan maksaa yhteisön yleisestä talousarviosta.Menojen sopivin oikeusperusta on varmasti 308 artikla yhdessä 191 artiklan kanssa. Itse asiassa on ilmeistä, että poliittisen keskustelun parempi järjestäminen ja sen vaikutukset vaaleihin, äänestäjien osallistumiseen vaaleihin sekä toteutettavaan politiikkaan, helpottavat toimielinten toimintaa perustamissopimuksen kattamilla aloilla, kuten perustamissopimuksen 14 artiklan 2 kohdassa mainittuihin neljään vapauteen liittyvissä kysymyksissä. Näin ollen toimenpiteen toteuttaminen tällä alalla on täysin perusteltua.Tämän toimenpiteen on noudatettava täysin toissijaisuusperiaatetta eikä se saa vaikuttaa kansallisiin puoluerahoitusjärjestelmiin. Toimenpide ei varsinkaan saa johtaa kansallisten puolueiden rahoittamiseen, joka olisi ristiriidassa 191 artiklan kanssa, eikä sen enempää puolueiden kansallisten kuin Euroopan parlamentin vaalikampanjoidenkaan rahoittamiseen.Ensimmäinen selvitettävä kysymys koskee Euroopan tason puoleen määritelmää. Määrittely riippuu paljolti puolueen perustajajäsenistä: he voivat katsoa, että heidän järjestöllään on Euroopan laajuinen tehtävä puoleen koosta tai sen jäsenten maantieteellisestä jakautumisesta riippumatta. Määrittelyssä on kuitenkin käytettävä tiettyjä perusteita. On varsinkin vaadittava, että Eurooppaa koskevien tavoitteiden olemassaolo on ilmaistu selvästi; puolueen on    käsiteltävä Euroopan yhdentymistä koskevia kysymyksiä, olipa se yhdentymisen kannalla tai sitä vastaan. Puolueen on muodostettava tai pyrittävä muodostamaan Euroopan parlamentin poliittinen ryhmä tai ilmoitettava tavoitteeksi osallistuminen tällaiseen ryhmään, jos äänestäjäkunta antaa puolueelle tällaiset valtuudet.Lisäksi puolueella on oltava säännöt, joiden mukaan sen johto on nimettävä demokraattisesti. Kolmanneksi - perustamissopimusten kirjaimen ja hengen mukaisesti - puolueen on omaksuttava demokratian periaatteet ja kunnioitettava perusoikeuksia ja oikeusvaltion periaatetta. Puolue, jonka ohjelmaan kuuluu oikeuksien rajoittaminen, suvaitsemattomuus ja muukalaisviha, ei voi saada hyväkseen julkisia avustuksia riippumatta siitä, millä tavoin se suhtautuu Euroopan yhdentymiseen. Euroopan parlamentti voisi pyynnöstä rekisteröidä edellä mainitut vaatimukset täyttävien puolueiden säännöt. Ristiriitatilanteissa säännöllisin väliajoin nimetyistä jäsenistä koostuva "viisaiden" komitea voisi auttaa parlamenttia ratkaisuissa; tämä ei luonnollisesti kuitenkaan vaikuttaisi yhteisön oikeuden mukaisiin tavanomaisiin muutoksenhakukeinoihin.Näin ollen 1 artiklassa säädetty menettely on ensimmäinen mutta ei ainoa vaatimus, joka puolueen on täytettävä rahoitusta saadakseen. Sääntöjen tallettamisen jälkeen puolueen on vielä täytettävä 3 artiklassa luetellut muut vaatimukset rahoituksen saamiseksi.Yhteisön rahoitus on varattava puolueille, joilla on tietyn laajuinen edustus joko Euroopan parlamentissa tai useassa jäsenvaltiossa. Tässä yhteydessä 3 artiklassa oleva viittaus alueparlamentteihin on tulkittava kussakin jäsenvaltiossa sen oman perustuslain periaatteiden mukaisesti. Rahoitusperusteiksi ehdotetaan seuraavia: puolueen edustajia on valittu alueen, jäsenvaltion tai Euroopan parlamenttiin ainakin viidessä jäsenvaltiossa tai se on saanut vähintään 5 prosenttia äänistä ainakin viidessä yhteisön jäsenvaltiossa edellisten Euroopan parlamentin vaalien yhteydessä.Nämä edellytykset täyttävät puolueet voivat saada rahoitusta unionin talousarviosta perustamissopimuksen 191 artiklan ja toissijaisuusperiaatteen mukaisesti. Tällä rahoituksella ei korvata Euroopan tason puolueiden omarahoitusosuutta, jonka on oltava vähintään  25 prosenttia kunkin puolueen talousarviosta.Määrärahat jaetaan tukea saavien puolueiden kesken objektiivisin perustein. Edellä mainitusta 75 prosentin kynnyksestä johtuvin rajoituksin kukin puolue saa kiinteämääräisen perusosuuden, johon lisätään Euroopan parlamenttiin valittujen edustajien määrään perustuva osuus. Kiinteämääräiseen osuuteen varataan 15 prosenttia ja edustajien määrästä riippuvaan osuuteen 85 prosenttia kyseisistä määrärahoista.On selvää, että yhteisön talousarviosta rahoitusta saavan poliittisen puolueen varainhoidon on oltava avointa. Sen vuoksi Euroopan tason poliittisten puolueiden tulee julkistaa tilinpäätöksensä, myös kaikki saamansa lahjoitukset, ja ilmoittaa rahoituslähteensä tilin- tarkastustuomioistuimelle. Tavanomaisista raportointi-, kirjanpito- ja tilintarkastus- menettelyistä säädetään erikseen. Komissio arvioi, pitäisikö edellä mainittujen menojen valvonnasta antaa yksityiskohtaiset säännöt.Koska tehtävien päällekkäisyys ei ole suotavaa, on asetuksessa säädettävä myös, että ulkopuolinen ja riippumaton tilintarkastaja tarkastaa puolueiden tilit. Riippumattoman tilintarkastajan toimintaa koskevat yksityiskohtaiset säännöt laaditaan yhdessä parlamentin kanssa.Komissio laatii selvityksen asetuksen täytäntöönpanosta viimeistä 18 kuukauden kuluttua sen voimaantulosta. Asetus on väliaikainen ja sen voimassaolo lakkaa viimeistään sen voimaantuloa seuraavan toisen varainhoitovuoden lopussa. Komissio laatii riittävän ajoissa edellä mainitun selvityksen perusteella ehdotuksen asiaa koskevista pysyväisjärjestelyistä.2001/0011 (CNS)Ehdotus NEUVOSTON ASETUKSEKSI Eurooppalaisten  poliittisten puolueiden säännöistä ja rahoituksestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 308 artiklan,ottaa huomioon komission ehdotuksen [1],[1]  EYVL Cottaa huomioon Euroopan parlamentin lausunnon [2],[2]  EYVL Csekä katsoo seuraavaa:(1) Perustamissopimuksen 191 artiklassa tunnustetaan Euroopan tason poliittisten puolueiden merkitys yhdentymiselle Euroopan unionissa, eurooppalaisen tietoisuuden muodostumiselle ja kansalaisten poliittisen tahdon ilmaisemiselle.(2) On tarpeen säätää eurooppalaisten poliittisten puolueiden säännöistä ja varmistaa, että ne noudattavat demokraattisia periaatteita, perusoikeuksia ja oikeusvaltion periaatteita perustamissopimuksen määräysten mukaisesti, ja että niillä on omia elimiä.(3) On tarpeen säätää eurooppalaisten poliittisten puolueiden rahoituksesta, jolla katetaan osa niiden kustannuksista, jotka liittyvät toimintaan ja demokratian edistämiseen jäsenyyttä hakeneissa maissa.(4) Tämän asetuksen edellytyksiä olisi sovellettava samoin perustein kaikkien eurooppalaisten puolueiden rahoitukseen ottaen huomioon niiden todellisen edustuksen Euroopan parlamentissa.(5) Toissijaisuusperiaatteen mukaisesti olisi rahoitusta myönnettävä ainoastaan puolueille, joilla on Euroopan tasolla riittävä edustus, jotta vältetään rahoituksen myöntäminen yksinomaan kansallisille puolueille tai puolueille, joilta en evätty kansallinen rahoitus sen vuoksi, että ne eivät noudata kansanvallan periaatteita. Tämä rahoitus ei saisi korvata puolueiden omaa rahoitusta.(6) Menot, jotka voidaan rahoittaa tämän asetuksen perusteella, olisi täsmennettävä.(7) Puolueiden rahoitukseen myönnettävistä määrärahoista olisi päätettävä vuosittaisessa talousarviomenettelyssä.(8) Tässä asetuksessa säädettyjen  toimenpiteiden täytäntöönpanolla pyritään saavuttamaan unionin tavoitteet. Perustamissopimuksessa ei määrätä valtuuksista tämän asetuksen antamiseksi muussa kuin 308 artiklassa.(9) Asetuksen voimassaolon olisi päätyttävä sen voimaantuloa seuraavan toisen varainhoitovuoden lopussa,ON ANTANUT TÄMÄN ASETUKSEN:1 artiklaSäännötEurooppalainen poliittinen puolue tai  puolueiden liitto voi tallettaa eurooppalaisen poliittisen puolueen säännöt, jäljempänä 'säännöt',  Euroopan parlamenttiin seuraavin edellytyksin:a)   se on perustettu Euroopan unionissa;b)  se on muodostanut poliittisen ryhmän Euroopan parlamentissa tai pyrkinyt sellaisen muodostamiseen tai olemassa olevaan ryhmään liittymiseen;c)  se noudattaa ohjelmassaan ja toiminnassaan Euroopan unionista tehdyssä sopimuksessa määrättyjä perusperiaatteita, jotka ovat kansanvalta, perusoikeudet ja oikeusvaltio.Säännöissä määrätään erityisesti elimistä, jotka vastaavat puolueen poliittisesta ja taloudellisesta johtamisesta.2 artiklaMerkittävien henkilöiden suorittama riippumaton valvontaEuroopan parlamentti päättää 1 artiklassa tarkoitettujen edellytysten noudattamista koskevista kiistoista Euroopan parlamentin, neuvoston ja komission yhteisellä sopimuksella joka  viides vuosi nimitettävän 'merkittävistä henkilöistä koostuvan riippumattoman komitean' lausunnon mukaisesti.3 artiklaRahoitusRahoitusta voidaan myöntää Euroopan yhteisöjen yleisestä talousarviosta eurooppalaisille poliittisille puolueille, jotka ovat tallentaneet sääntönsä ja jotka täyttävät jonkin seuraavista  edellytyksistä:a)   puolueen tai siihen kuuluvien kansallisten puolueiden edustajia on valittu Euroopan parlamenttiin tai kansallisiin parlamentteihin tai alueparlamentteihin vähintään viidessä jäsenvaltiossa taikkab)   puolue on saanut vähintään viisi prosenttia äänistä vähintään viidessä yhteisön jäsenvaltiossa edellisissä Euroopan parlamentin vaaleissa.Nämä edellytykset täyttävien puolueiden on julkistettava vuosittaiset talousarvionsa ja tilinpäätöksensä.4 artiklaMenojen laji1.  Tämän asetuksen nojalla myönnettyä rahoitusta voidaan osoittaa ainoastaan menoihin, joita käytetään kyseisen eurooppalaisen poliittisen puolueen säännöissä mainittuihin tarkoituksiin.Menoihin voi sisältyä erityisesti hallintokuluja, tekniseen tukeen liittyviä kuluja sekä kokous-, tutkimus-, tiedotus- ja julkaisukuluja, jotka liittyvät suoraan puolueen säännöissä tarkoitettuihin tavoitteisiin.2.  Irtain ja kiinteä omaisuus sekä niiden poistot on arvostettava Euroopan yhteisöjen muuta kuin rahoitusomaisuutta koskevasta kirjanpidosta annetun komission  asetuksen (EY) N:o 2909/2000 [3] mukaisesti.[3]  EYVL L 336, 30.12.2000, s. 75.5 artiklaTäytäntöönpano ja valvontaPuolueiden rahoitukseen varattavat määrärahat määritellään talousarviomenettelyjen mukaisesti ja pannaan täytäntöön Euroopan yhteisöjen yleiseen talousarvioon sovellettavan varainhoitoasetuksen säännösten mukaisesti.Tämän asetuksen nojalla myönnettyä rahoitusta valvotaan varainhoitoasetuksen ja sen täytäntöönpanosäännösten mukaisesti.Valvontaan kuuluu myös ulkopuolisen ja riippumattoman tilintarkastajan antama vuosittainen tilintarkastuslausunto. Tämä lausunto toimitetaan Euroopan parlamentille ja tilintarkastus- tuomioistuimelle.Asianomaiset yksiköt voivat toimittaa tarpeellisiksi katsomiaan tarkastuksia paikalla todetakseen myönnetyn rahoituksen käytön laillisuuden ja sääntöjenmukaisuuden. Tehtäviään suorittaessaan ne voivat hankkia tietoonsa kaikki tositteet ja kirjanpitoasiakirjat samoin kuin kaikki hyödyllisiksi arvioimansa asiakirjat ja pyytää kaikkia tietoja, joita katsovat tarvitsevansa valvontatehtävänsä suorittamiseksi.Talousarviorahoitusta saavat poliittiset puolueet antavat tilintarkastustuomioistuimelle kaikki sen pyytämät asiakirjat ja tiedot, jotka ovat sen tehtävän täyttämiseksi tarpeen.6 artiklaJakaminenEdellä 1 ja 3 artiklaa sovellettaessa  rahoitus jaetaan vuosittain seuraavasti:a)  15 prosenttia vuotuisesta määrärahasta jaetaan yhtä suuriin osiin niiden puolueiden kesken, jotka täyttävät edellytykset ja jotka tekevät perustellun rahoitushakemuksen;b)  85 prosenttia jaetaan edustajien määrän mukaisessa suhteessa niiden eurooppalaisten puolueiden kesken, joilla on edustajia Euroopan parlamentissa.Euroopan yhteisöjen yleisestä talousarviosta myönnettyä rahoitusta, tämän asetuksen mukainen rahoitus mukaan lukien, voidaan myöntää eurooppalaiselle poliittiselle puolueelle ainoastaan jos se kykenee todistamaan, että vähintään 25 prosenttia sen talousarviosta rahoitetaan muusta lähteestä kuin Euroopan yhteisöjen yleisestä talousarviosta.7 artiklaKertomusKomissio laatii kertomuksen Euroopan parlamentille ja neuvostolle 18 kuukauden kuluttua tämän asetuksen voimaantulosta.8 artiklaVoimaantulo ja voimassaolon päättyminenTämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.Sen voimassaolo päättyy sen voimaantuloa seuraavan toisen varainhoitovuoden lopussa.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtajaRAHOITUSSELVITYS1. Toimenpiteen nimiEuroopan tason poliittisen puolueiden rahoitus2. Budjettikohta/-kohdatB3-500 tai muu budjettivallan käyttäjän perustama budjettikohta3. OikeusperustaEY:n perustamissopimuksen 308 artiklaNeuvoston asetus Euroopan tason poliittisten puolueiden säännöistä ja rahoituksesta4. Toimen kuvaus4.1 Toimen yleistavoiteEuroopan tason poliittisten puolueiden osittainen rahoittaminen, jotta ne pystyvät täyttämään niille EY:n perustamissopimuksen 191 artiklassa määrätyn tehtävän.4.2 Toimenpiteen kesto ja sen uusimista koskevat yksityiskohtaiset säännötEi määritelty. Määrärahoista päätetään erikseen vuosittain.5. Menojen ja tulojen luokitus5.1 Ei-pakolliset menot5.2 Jaksotetut määrärahat5.3 Tulolaji6. Meno- tai tulolajiEuroopan tason poliittisten puolueiden sääntöjä ja rahoitusta koskevan neuvoston asetuksen säännösten mukaan tuen myöntämisedellytykset täyttäville Euroopan tason poliittisille puolueille myönnettävä avustus, joka voi olla enintään 75 prosenttia kyseisen Euroopan tason poliittisen puolueen vuotuisesta kokonaistalousarviosta.7. Rahoitusvaikutukset7.1 Toimenpiteen kokonaiskustannusten laskutapa (yksittäisten ja yhteenlaskettujen kustannusten välinen suhde)Seitsemän miljoonaa euroa. Tämä luku on arvio enimmäismäärästä, jonka Euroopan tason poliittiset puolueet voivat saada, kun otetaan huomioon niiden omat varat ja tarve noudattaa Euroopan tason poliittisten puolueiden säännöistä ja rahoituksesta annetun asetuksen 6 artiklaa, jossa säädetään, että yhteisön rahoituksen osuus voi olla enintään 75 prosenttia puolueen vuotuisesta kokonaistalousarviosta.7.2 Kustannusten jakautuminen eri tekijöiden keskenAvustukset jokaiselle viidelle nykyiselle Euroopan tason poliittiselle puolueelle. Kukin puolue saa avustuksen, jonka osuus puolueen kokonaistalousarviosta on enintään 75 prosenttia. Tämä avustus voi koostua kahdesta osasta:(i) Kaikki avustuksen myöntämisedellytykset täyttävät puolueet voivat saada yhtä suuren osan, 15 prosenttia kokonaistalousarviosta.(ii) Puolueet, joilla on edustajia Euroopan parlamentissa, voivat saada määrän, joka perustuu Euroopan parlamentissa olevien kyseisen puolueen edustajien määrään. Määrä lasketaan seuraavasti:>VIITTAUS KAAVIOON>7.3 Talousarvion B osaan sisältyvät tutkimuksista, asiantuntijatapaamisista jne. aiheutuvat toimintamenotEi ole.7.4 Maksusitoumus-/maksumäärärahojen alustava aikataulumilj. EUR>TAULUKON PAIKKA>8. Petostenvastaiset toimenpiteetAsetuksessa säädetään, että Euroopan tason poliittisten puolueiden on noudatettava varainhoitoasetuksen säännöksiä, julkistettava tilinpäätöksensä ja esitettävä ne komissiolle ja tilintarkastustuomioistuimelle.9. Kustannustehokkuusanalyysi9.1 Määrälliset erityistavoitteet ja kohderyhmä9.2 Toimen perustelutToiminta on olennaisen tärkeä, jotta Euroopan tason poliittiset puolueet pystyvät hoitamaan niille EY:n perustamissopimuksen 191 artiklassa määrätyn tehtävän tehokkaasti ja avoimesti.9.3 Toimen seuranta ja arviointiKomissio arvioi jatkuvasti toimintaa vuosittaisen talousarviomenettelyn osana. Saadut tulokset arvioidaan (kun tointa on tarkoitus jatkaa tai uudistaa).10. Hallintomenot (yleisen talousarvion pääluokan III A osa)Tämä rahoitusselvityksen osa on lähetettävä henkilöstön ja hallinnon pääosastolle sekä budjettipääosastolle; henkilöstön ja hallinnon pääosasto toimittaa sen budjettipääosastolle lausuntonsa kera.Tarvittavien hallinnollisten voimavarojen myöntäminen riippuu vuosittaisesta resurssien kohdentamista koskevasta komission päätöksestä ja budjettivallan käyttäjän hyväksymien lisäresurssien ja henkilöstön määrästä.-  Henkilö- ja hallintoresurssitarve katetaan toimintaa hallinnoivalle yksikölle myönnettävistä määrärahoista.-  Toiminnan hallinnointiin osoitettava henkilöstö10.1 Vaikutus henkilöstön määrään>TAULUKON PAIKKA>Lisähenkilöstön osalta on ilmoitettava, missä vaiheessa sen on oltava käytettävissä.10.2 Lisähenkilöstöstä aiheutuvat kokonaiskustannukseteuroa>TAULUKON PAIKKA>Määrät vastaavat lisähenkilöstöstä aiheutuvia kokonaiskustannuksia, jos toimenpiteen kesto on määritelty, tai 12 kuukauden kustannuksia, jos kestoa ei ole määritelty.10.3 Toimesta aiheutuvien muiden hallintokustannusten lisäyseuroa>TAULUKON PAIKKA>Määrät vastaavat toimen kokonaiskustannuksia, jos sen kesto on määritelty, tai 12 kuukauden kustannuksia, jos kestoa ei ole määritelty.